CELEX: 32022R0470
Language: hr
Date: 2022-03-23 00:00:00
Title: Provedbena uredba Komisije (EU) 2022/470 оd 23. ožujka 2022. o dodjeli potpore za privatno skladištenje svinjskog mesa i utvrđivanju iznosa potpore unaprijed

24.3.2022   
               
               
                  HR
               
               
                  Službeni list Europske unije
               
               
                  L 96/39
               
            
         PROVEDBENA UREDBA KOMISIJE (EU) 2022/470
         оd 23. ožujka 2022.
         o dodjeli potpore za privatno skladištenje svinjskog mesa i utvrđivanju iznosa potpore unaprijed
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1), a posebno njezin članak 18. stavak 2. i članak 223. stavak 3. točku (c),
         uzimajući u obzir Uredbu Vijeća (EU) br. 1370/2013 od 16. prosinca 2013. o utvrđivanju mjera za određivanje određenih potpora i subvencija vezanih uz zajedničku organizaciju tržišta poljoprivrednih proizvoda (2), a posebno njezin članak 4. stavak 2. prvi podstavak točku (b),
         budući da:
         
                     (1)
                  
                  
                     Sektor svinjskog mesa već se nekoliko mjeseci suočava s ozbiljnim poteškoćama. Znatno usporavanje izvoza u Kinu, širenje afričke svinjske kuge na još neke države članice i kontinuirani učinak ograničenja povezanih s bolešću COVID-19 stvaraju pritisak na tržište svinja za klanje u Uniji.
                  
               
                     (2)
                  
                  
                     Ruska invazija na Ukrajinu uzrokovala je dodatne poremećaje na tržištu i ozbiljno utječe na izvoz svinjskog mesa iz Unije. Uslijed toga naglo je pala potražnja za izvozom određenih proizvoda od svinjskog mesa.
                  
               
                     (3)
                  
                  
                     Kako bi se smanjila trenutačna neravnoteža ponude i potražnje, primjereno je dodijeliti potporu za privatno skladištenje svinjskog mesa i unaprijed utvrditi iznos potpore.
                  
               
                     (4)
                  
                  
                     Ako u ovoj Uredbi nije drukčije propisano, na potpore za privatno skladištenje svinjskog mesa trebale bi se primjenjivati Delegirana uredba Komisije (EU) 2016/1238 (3) i Provedbena uredba Komisije (EU) 2016/1240 (4), kojima su utvrđena posebna pravila za provedbu potpore za privatno skladištenje.
                  
               
                     (5)
                  
                  
                     Da bi se gospodarskim subjektima osigurao brz i fleksibilan operativni sustav, iznos potpore trebalo bi utvrditi unaprijed. U skladu s člankom 4. Uredbe (EU) br. 1370/2013 iznos potpore trebao bi se utvrditi na temelju troškova skladištenja i ostalih relevantnih tržišnih elemenata. Primjereno je utvrditi fiksnu stopu potpore.
                  
               
                     (6)
                  
                  
                     Da bi potpora za privatno skladištenje bila djelotvorna i imala stvaran učinak na tržište, trebalo bi je dodjeljivati samo za proizvode koji još nisu uskladišteni.
                  
               
                     (7)
                  
                  
                     Kako bi se olakšalo upravljanje mjerom, proizvode od svinjskog mesa trebalo bi razvrstati u kategorije prema sličnosti s obzirom na razinu troškova skladištenja.
                  
               
                     (8)
                  
                  
                     Radi administrativne učinkovitosti i jednostavnosti trebalo bi utvrditi minimalnu količinu proizvoda koja se može obuhvatiti svakim zahtjevom.
                  
               
                     (9)
                  
                  
                     Trebalo bi odrediti sredstvo osiguranja kako bi se osiguralo da gospodarski subjekti ispunjavaju svoje ugovorne obveze i da mjera ima željeni učinak na tržište.
                  
               
                     (10)
                  
                  
                     Člankom 42. stavkom 1. točkom (b) Provedbene uredbe (EU) 2016/1240 predviđa se da države članice jednom tjedno obavješćuju Komisiju o prihvatljivim zahtjevima. Da bi se osigurala transparentnost, praćenje i ispravno upravljanje iznosima raspoloživima za potpore, za učinkovito upravljanje programom nužne su češće obavijesti. Stoga bi trebalo propisati odstupanje od navedene učestalosti obavješćivanja.
                  
               
                     (11)
                  
                  
                     Kako bi imala neposredan učinak na tržište i pridonijela stabilizaciji cijena, ova bi Uredba trebala stupiti na snagu sljedećeg dana od dana objave u Službenom listu Europske unije.
                  
               
                     (12)
                  
                  
                     Mjere predviđene u ovoj Uredbi u skladu su s mišljenjem Odbora za zajedničku organizaciju tržišta poljoprivrednih proizvoda,
                  
               DONIJELA JE OVU UREDBU:
         
            Članak 1.
            Područje primjene
            
               1.   Ovom se Uredbom utvrđuje potpora za privatno skladištenje svinjskog mesa iz članka 17. prvog stavka točke (h) Uredbe (EU) br. 1308/2013.
            
            
               2.   Ako u ovoj Uredbi nije propisano drukčije, primjenjuju se Delegirana uredba (EU) 2016/1238 i Provedbena uredba (EU) 2016/1240.
            
         
         
            Članak 2.
            Prihvatljivi proizvodi
            
               1.   Popis kategorija proizvoda prihvatljivih za potporu i odgovarajući iznosi potpore za razdoblje skladištenja navedeni su u Prilogu.
            
            
               2.   Potpora se dodjeljuje samo za količine svježeg ili rashlađenog mesa koje još nisu uskladištene.
            
         
         
            Članak 3.
            Podnošenje zahtjeva
            
               1.   Zahtjevi za potporu za privatno skladištenje za kategorije proizvoda prihvatljive za potporu iz Priloga mogu se podnositi od datuma stupanja na snagu ove Uredbe. Krajnji rok za podnošenje zahtjeva jest 29. travnja 2022.
            
            
               2.   Zahtjevi se odnose na razdoblje skladištenja od 60, 90, 120 ili 150 dana.
            
            
               3.   Svaki zahtjev odnosi se na samo jednu od kategorija proizvoda navedenih u Prilogu, a u njemu se mora navesti odgovarajuća oznaka KN unutar kategorije.
            
            
               4.   Svaki zahtjev obuhvaća minimalnu količinu od najmanje 10 tona za proizvode bez kostiju i 15 tona za ostale proizvode.
            
         
         
            Članak 4.
            Sredstvo osiguranja
            Pri podnošenju zahtjeva za potporu za privatno skladištenje zahtijeva se sredstvo osiguranja u skladu s člankom 4. točkom (b) Delegirane uredbe (EU) 2016/1238 u visini od 20 % iznosa potpore navedenih u stupcima od 3. do 6. tablice iz Priloga ovoj Uredbi.
         
         
            Članak 5.
            Učestalost obavješćivanja o količinama za koje su podneseni zahtjevi
            Odstupajući od učestalosti utvrđene u članku 42. stavku 1. točki (b) Provedbene uredbe (EU) 2016/1240, države članice dvaput tjedno obavješćuju Komisiju o količinama za koje su podneseni zahtjevi za sklapanje ugovora, i to:
            
                        (a)
                     
                     
                        svakog ponedjeljka do 12.00 (prema briselskom vremenu) za količine za koje su podneseni zahtjevi u četvrtak i petak prethodnog tjedna;
                     
                  
                        (b)
                     
                     
                        svakog četvrtka do 12.00 (prema briselskom vremenu) za količine za koje su podneseni zahtjevi u ponedjeljak, utorak i srijedu istog tjedna.
                     
                  
         
            Članak 6.
            Stupanje na snagu
            Ova Uredba stupa na snagu sljedećeg dana od dana objave u Službenom listu Europske unije.
         
         
            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 23. ožujka 2022.
            
               
                  Za Komisiju
               
               
                  Predsjednica
               
               Ursula VON DER LEYEN
            
         
         
            (1)  SL L 347, 20.12.2013., str. 671.
         
         
            (2)  SL L 346, 20.12.2013., str. 12.
         
         
            (3)  Delegirana uredba Komisije (EU) 2016/1238 оd 18. svibnja 2016. o dopuni Uredbe (EU) br. 1308/2013 Europskog parlamenta i Vijeća s obzirom na javnu intervenciju i potpore za privatno skladištenje (SL L 206, 30.7.2016., str. 15.).
         
            (4)  Provedbena uredba Komisije (EU) 2016/1240 od 18. svibnja 2016. o utvrđivanju pravila za primjenu Uredbe (EU) br. 1308/2013 Europskog parlamenta i Vijeća s obzirom na javnu intervenciju i potpore za privatno skladištenje (SL L 206, 30.7.2016., str. 71.).
      
      
         
            PRILOG
            
                        Kategorije proizvoda
                     
                     
                        Proizvodi za koje se dodjeljuje potpora
                     
                     
                        Iznos potpore za razdoblje skladištenja od (EUR/tona)
                     
                  
                        60 dana
                     
                     
                        90 dana
                     
                     
                        120 dana
                     
                     
                        150 dana
                     
                  
                        1
                     
                     
                        2
                     
                     
                        3
                     
                     
                        4
                     
                     
                        5
                     
                     
                        6
                     
                  
                        
                           Kategorija 1
                        
                        ex 0203 11 10 
                     
                     
                        Polovice bez prednje noge, repa, bubrega, tetivne prepone i leđne moždine (1)
                        
                        Cijeli trupovi životinja do 20 kg
                     
                     
                        270 
                     
                     
                        286 
                     
                     
                        301 
                     
                     
                        317 
                     
                  
                        
                           Kategorija 2
                        
                        ex 0203 12 11 
                        ex 0203 12 19 
                        ex 0203 19 11 
                        ex 0203 19 13 
                     
                     
                        Šunke
                        Plećke
                        Prednji dijelovi
                        Leđa, s grebenom vrata ili bez njega ili s odvojenim grebenima vrata, leđa sa ili bez slabine (2)
                            (3)
                        
                     
                     
                        326 
                     
                     
                        341 
                     
                     
                        357 
                     
                     
                        372 
                     
                  
                        
                           Kategorija 3
                        
                        ex 0203 19 55 
                     
                     
                        Noge, plećke, prednji dijelovi, leđa s grebenom vrata ili bez njega ili s odvojenim grebenima vrata, leđa sa ili bez slabine, bez kostiju (2)
                            (3)
                        
                     
                     
                        377 
                     
                     
                        392 
                     
                     
                        407 
                     
                     
                        423 
                     
                  
                        
                           Kategorija 4
                        
                        ex 0203 19 15 
                     
                     
                        Prsa s potrbušinom, cijela ili izrezana u pravokutne komade
                     
                     
                        282 
                     
                     
                        297 
                     
                     
                        313 
                     
                     
                        327 
                     
                  
                        
                           Kategorija 5
                        
                        ex 0203 19 55 
                     
                     
                        Prsa s potrbušinom, cijela ili izrezana u pravokutne komade, bez kože i rebara
                     
                     
                        348 
                     
                     
                        361 
                     
                     
                        375 
                     
                     
                        389 
                     
                  
                        
                           Kategorija 6
                        
                        ex 0203 19 55 
                     
                     
                        Komadi mesa koji odgovaraju srednjem dijelu („middles”), s kožom ili masnoćom ili bez njih, bez kostiju (4)
                        
                     
                     
                        279 
                     
                     
                        293 
                     
                     
                        306 
                     
                     
                        320 
                     
                  
                        
                           Kategorija 7
                        
                        ex 0209 10 11 
                     
                     
                        Potkožna svinjska masnoća s kožom ili bez nje (5)
                        
                     
                     
                        157 
                     
                     
                        168 
                     
                     
                        180 
                     
                     
                        190 
                     
                  
               (1)  Potpora se može dodijeliti i za polovice prezentirane kao polovice „Wiltshire”, tj. bez glave, obraza, donjih dijelova nogu, repa, sala, bubrega, filea, lopatične kosti, prsne kosti, kralježnice, zdjelične kosti i ošita.
            
               (2)  Leđa i grebeni vrata mogu biti s kožom ili bez nje, ali prianjajući sloj masnoće ne smije biti deblji od 25 mm.
            
               (3)  Ugovorena količina može obuhvaćati bilo koju kombinaciju navedenih proizvoda.
            
               (4)  U istom obliku kao i proizvodi obuhvaćeni oznakom KN 0210 19 20.
            
               (5)  Svježe masno tkivo koje se nakuplja ispod kože svinje i uz nju prianja, bez obzira na to kojem dijelu svinje pripada; kad je zajedno s kožom, masa masnog tkiva mora biti veća od mase kože.